CELEX: 32017R1505
Language: hu
Date: 2017-08-28 00:00:00
Title: A Bizottság (EU) 2017/1505 rendelete (2017. augusztus 28.) a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételéről szóló 1221/2009/EK európai parlamenti és tanácsi rendelet I., II. és III. mellékletének módosításáról (EGT-vonatkozású szöveg. )

29.8.2017   
            
            
               HU
            
            
               Az Európai Unió Hivatalos Lapja
            
            
               L 222/1
            
         A BIZOTTSÁG (EU) 2017/1505 RENDELETE
   (2017. augusztus 28.)
   a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételéről szóló 1221/2009/EK európai parlamenti és tanácsi rendelet I., II. és III. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szervezeteknek a közösségi környezetvédelmi vezetési és hitelesítési rendszerben (EMAS) való önkéntes részvételéről és a 761/2001/EK rendelet, a 2001/681/EK és a 2006/193/EK bizottsági határozat hatályon kívül helyezéséről szóló, 2009. november 25-i 1221/2009/EK európai parlamenti és tanácsi rendeletre (1) és különösen annak 48. cikkére,
   mivel:
   
               (1)
            
            
               Az EMAS célja, hogy elősegítse a szervezetek környezetvédelmi teljesítményének folyamatos javítását a környezetvédelmi vezetési rendszer kialakítása és alkalmazása, az ilyen rendszerek teljesítményének értékelése, a környezetvédelmi teljesítményre vonatkozó információk, illetve a nyilvánossággal és más érdekelt felekkel folytatott nyílt párbeszéd biztosítása, valamint az alkalmazottak aktív bevonása révén. Az 1221/2009/EK rendelet I–IV. melléklete e célok megvalósítása érdekében konkrét követelményeket támaszt azon szervezetek számára, amelyek részt kívánnak venni az EMAS végrehajtásában és az EMAS-ban való nyilvántartásba vételre törekszenek.
            
         
               (2)
            
            
               Az 1221/2009/EK rendelet II. mellékletének A. része az EN ISO 14001:2004 szabványban foglalt előírásokat tartalmazza, melyek a rendeletben előírt környezetvédelmi vezetési rendszerrel kapcsolatos előírások alapját képezik.
            
         
               (3)
            
            
               Az 1221/2009/EK rendelet II. mellékletének B. része további olyan kérdések felsorolását tartalmazza, amelyekkel a közösségi környezetvédelmi vezetési és hitelesítési rendszerben (EMAS) részt vevő szervezeteknek foglalkozniuk kell, és amelyek közvetlenül kapcsolódnak az EN ISO 14001:2004 szabvány egyes elemeihez.
            
         
               (4)
            
            
               Az ISO az azóta eltelt időben kiadta az ISO 14001 nemzetközi szabvány új verzióját. A szabvány második kiadásának (EN ISO 14001:2004) helyébe tehát a harmadik kiadás lépett (ISO 14001:2015).
            
         
               (5)
            
            
               A különböző mellékletek koherens összképének biztosítása érdekében az ISO 14001:2015 nemzetközi szabvány releváns új rendelkezéseit is figyelembe kell venni az 1221/2009/EK rendelet I. mellékletében, amely a környezeti állapotfelmérésre vonatkozó előírásokat tartalmazza, valamint az 1221/2009/EK rendelet III. mellékletében, amely a belső környezetvédelmi ellenőrzésre vonatkozó követelményeket rögzíti.
            
         
               (6)
            
            
               A 1221/2009/EK rendeletet ezért ennek megfelelően módosítani kell.
            
         
               (7)
            
            
               Azok a szervezetek, amelyek egyszerre kívánják megszerezni vagy fenntartani az EMAS nyilvántartásba vételt és az ISO 14001 tanúsítványt, gyakran egyetlen ellenőrzési/tanúsítási folyamatot végeznek el. A két követelmény közötti koherencia fenntartása érdekében az ISO 14001 nemzetközi szabvány új változatának megjelenése előtt nem célszerű előírni a szervezetek számára az 1221/2009/EK rendelet felülvizsgált mellékleteinek végrehajtását. Ezért átmeneti rendelkezéseket kell elfogadni.
            
         
               (8)
            
            
               Az e rendeletben előírt intézkedések összhangban vannak az 1221/2009/EK rendelet 49. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   Az 1221/2009/EK rendelet I., II. és III. melléklete helyébe e rendelet mellékletének szövege lép.
   2. cikk
   Az 1221/2009/EK rendelet e rendelet által módosított előírásainak való megfelelés ellenőrzését az adott szervezetnek az 1221/2009/EK rendelet 18. cikke szerinti ellenőrzésével egyidejűleg kell elvégezni.
   Az EMAS nyilvántartásba vétel megújítása esetén, ha a következő felülvizsgálat 2018. március 14. előtt esedékes, a következő felülvizsgálat időpontját hat hónappal el lehet halasztani a környezetvédelmi hitelesítő és az illetékes testület beleegyezésével.
   A felülvizsgálat ugyanakkor a környezetvédelmi hitelesítő jóváhagyásával 2018. szeptember 14. előtt is elvégezhető, az 1221/2009/EK rendeletben foglalt és az 517/2013/EU tanácsi rendelettel (2) módosított előírásoknak megfelelően. Amennyiben ilyen ellenőrzésre kerül sor, a környezetvédelmi hitelesítő nyilatkozata, illetve a nyilvántartásba vételi igazolás csak 2018. szeptember 14-ig érvényes.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 342., 2009.12.22., 1. o.
   
   
      (2)  A Tanács 517/2013/EU rendelete (2013. május 13.) az áruk szabad mozgása, a személyek szabad mozgása, a társasági jog, a versenypolitika, a mezőgazdaság, az élelmiszer-biztonság, állat- és növény-egészségügyi politika, a közlekedéspolitika, az energia, az adózás, a statisztika, a transzeurópai hálózatok, az igazságszolgáltatás és az alapvető jogok, a jogérvényesülés, szabadság és biztonság, a környezetvédelem, a vámunió, a külkapcsolatok, a kül-, biztonság- és védelempolitika, valamint az intézmények területén elfogadott egyes rendeleteknek és határozatoknak a Horvát Köztársaság csatlakozására tekintettel történő kiigazításáról (HL L 158., 2013.6.10., 1. o.).
   
      MELLÉKLET
      „
            I. MELLÉKLET
            
               KÖRNYEZETI ÁLLAPOTFELMÉRÉS
            
            A környezeti állapotfelmérés a következő fő területekre terjed ki:
            1.   A szervezeti környezet meghatározása
            
            A szervezet meghatározza azokat a külső és belső tényezőket, amelyek pozitívan vagy negatívan befolyásolják környezetvédelmi vezetési rendszere kívánt eredményeinek elérésére való képességét.
            Ezek a tényezők magukban foglalják a releváns környezeti feltételeket, úgymint az éghajlati körülményeket, a levegőminőséget, a vízminőséget, a természetes erőforrások rendelkezésre állását, a biodiverzitást.
            Magukban foglalhatják továbbá többek között az alábbi feltételeket is:
            
                        —
                     
                     
                        külső feltételek (például kulturális, társadalmi, jogi, szabályozási, pénzügyi, technológiai, gazdasági, természeti és versenykörülmények),
                     
                  
                        —
                     
                     
                        a szervezeti jellemzőkhöz kapcsolódó belső feltételek (a szervezet tevékenységei, termékei és szolgáltatásai, stratégiai irányítása, kultúrája és adottságai).
                     
                  2.   Az érdekelt felek azonosítása, igényeik és elvárásaik meghatározása
            
            A szervezet meghatározza a környezetvédelmi irányítási rendszer szempontjából lényeges érdekelt feleket, ezeknek az érdekelt feleknek az igényeit és elvárásait, valamint hogy ezen igények és elvárások közül melyek teljesülnek vagy melyeknek szándékozik megfelelni.
            Amennyiben a szervezet úgy dönt, hogy önként elfogadja az érdekelt felek adott igényeit vagy elvárásait, amelyekre nem vonatkoznak jogi előírások, illetve egyetért azokkal, akkor azok megfelelési kötelezettségeinek részévé válnak.
            3.   A hatályos környezetvédelmi jogi előírások megállapítása
            
            A vonatkozó hatályos környezetvédelmi jogi előírások nyilvántartásának elkészítésén kívül a szervezet azt is meghatározza, milyen igazoló dokumentumok támaszthatják alá a különböző jogi előírásoknak való megfelelését.
            4.   A jelentős környezeti hatással járó közvetlen és közvetett környezeti tényezők megállapítása, és ezek közül a jelentősek meghatározása
            
            A szervezet megállapítja az összes pozitív vagy negatív környezeti hatással járó közvetlen és közvetett környezeti tényezőt, lehetőség szerint számszerűsítve és minősítve, és valamennyi jelentősnek minősített tényezőről nyilvántartást készít. A szervezet meghatározza továbbá, hogy mely tényezők jelentősek a jelen melléklet 5. pontja szerint megállapított kritériumok alapján.
            A közvetlen és közvetett környezeti tényezők megállapítása során fontos, hogy a szervezetek figyelembe vegyék a fő üzleti tevékenységükhöz kapcsolódó környezeti tényezőket. Egy szervezet telephelyének és létesítményeinek környezeti tényezőire korlátozódó leltár nem elegendő.
            A tevékenységeivel, termékeivel és szolgáltatásaival összefüggő közvetlen és közvetett környezeti tényezők megállapítása során a szervezet életciklus-szemléletet alkalmaz, figyelembe véve azokat az életciklus-szakaszokat, amelyeket képes ellenőrizni vagy befolyásolni. Ezek a szakaszok a szervezet tevékenységétől függően jellemzően magukban foglalják a nyersanyagbeszerzést, a vásárlást és beszerzést, a tervezést, gyártást, szállítást, felhasználást, az elhasználódást követő kezelést, valamint a végleges ártalmatlanítást.
            4.1.   Közvetlen környezeti tényezők
            
            A közvetlen környezeti tényezők a szervezet olyan tevékenységeire terjednek ki, amelyek felett a szervezet közvetlen vezetői ellenőrzést gyakorolnak.
            Valamennyi szervezetnek figyelembe kell vennie működésének közvetlen tényezőit.
            A közvetlen környezeti tényezők a teljesség igénye nélkül magukban foglalják a következőket:
            
                        (1)
                     
                     
                        a levegőbe történő kibocsátás;
                     
                  
                        (2)
                     
                     
                        vízbe történő kibocsátás (ideértve a felszín alatti vizekbe történő beszivárgást is),
                     
                  
                        (3)
                     
                     
                        szilárd és egyéb hulladékok, különösen pedig veszélyes hulladékok termelése, újrafeldolgozása, újrahasználata, szállítása és ártalmatlanítása;
                     
                  
                        (4)
                     
                     
                        földhasználat és a talaj szennyezése;
                     
                  
                        (5)
                     
                     
                        energia, természetes erőforrások (víz, állat- és növényfajok), valamint nyersanyagok felhasználása;
                     
                  
                        (6)
                     
                     
                        adalékanyagok, segédanyagok és félig feldolgozott termékek felhasználása;
                     
                  
                        (7)
                     
                     
                        helyi szempontok (zaj, rezgés, szag, por, látvány stb.);
                     
                  A környezeti tényezők meghatározása során az alábbiakat is figyelembe kell venni:
            
                        —
                     
                     
                        potenciális környezeti hatással bíró környezeti balesetek és egyéb vészhelyzetek (pl. vegyi balesetek), valamint potenciális környezeti hatást eredményező potenciális rendkívüli helyzetek kockázata,
                     
                  
                        —
                     
                     
                        közlekedési szempontok az árukra és szolgáltatásokra, valamint a vállalati ügyben utazó személyzetre vonatkozóan.
                     
                  4.2.   Közvetett környezeti tényezők
            
            Közvetett környezeti tényező egy szervezet és harmadik fél kölcsönhatásának eredményeként alakulhat ki, amelyet a szervezet észszerű mértékben befolyásolhat.
            Többek között az alábbiak tartozhatnak ide:
            
                        (1)
                     
                     
                        a termékek és szolgáltatások életciklusával kapcsolatos kérdések, amelyeket a szervezet képes befolyásolni (nyersanyagbeszerzés, tervezés, vásárlás és beszerzés, gyártás, szállítás, felhasználás, az elhasználódást követő kezelés és végleges ártalmatlanítás);
                     
                  
                        (2)
                     
                     
                        beruházások, kölcsönök nyújtása és biztosítási szolgáltatások;
                     
                  
                        (3)
                     
                     
                        új piacok;
                     
                  
                        (4)
                     
                     
                        szolgáltatások választéka és összetétele (például közlekedési vagy vendéglátó-ipari szolgáltatások);
                     
                  
                        (5)
                     
                     
                        igazgatási és tervezési döntések;
                     
                  
                        (6)
                     
                     
                        a termékkínálat összetétele;
                     
                  
                        (7)
                     
                     
                        a kivitelező, alvállalkozók, szállítók és alszállítók környezeti teljesítménye és gyakorlata.
                     
                  A szervezetnek bizonyítania kell, hogy a beszerzési eljárásaival kapcsolatos jelentős környezeti tényezőket és hatásokat a vezetési rendszerben tekintetbe veszik.
            A szervezetnek törekednie kell annak biztosítására, hogy a szállítók és a szervezet nevében eljárók teljesítsék a szervezet környezeti politikáját a szerződés alapján végzett tevékenységek teljesítése során.
            A szervezetnek mérlegelnie kell azt, hogy mekkora befolyást képes gyakorolni a közvetlen környezeti tényezőkre, valamint hogy milyen intézkedéseket hozhat a környezeti hatás csökkentése vagy a környezeti előny növelése érdekében.
            5.   A környezeti tényezők jelentőségének értékelése
            
            A szervezet meghatározza azokat a kritériumokat, amelyek alapján értékeli a tevékenységeivel, termékeivel és szolgáltatásaival összefüggő környezeti tényezők jelentőségét, és alkalmazza ezeket annak megállapítása céljából, hogy mely környezeti tényezőknek van jelentős környezeti hatása az életciklus-szemléletet figyelembe véve.
            A szervezet által kidolgozott kritériumoknak figyelembe kell venniük a jogszabályi előírásokat, továbbá átfogónak, a független ellenőrzésre alkalmasnak, megismételhetőnek és nyilvánosan hozzáférhetőnek kell lenniük.
            E kritériumok megállapítása során a szervezetnek az alábbiakat kell figyelembe vennie:
            
                        (1)
                     
                     
                        a környezet, így a biodiverzitás szempontjából okozott esetleges kár vagy előny;
                     
                  
                        (2)
                     
                     
                        a környezet állapota (a helyi, regionális vagy globális környezet sebezhetősége);
                     
                  
                        (3)
                     
                     
                        a tényező vagy hatás kiterjedése, előfordulásainak száma, gyakorisága és visszafordíthatósága;
                     
                  
                        (4)
                     
                     
                        a vonatkozó környezetvédelmi jogszabályok megléte és követelményei;
                     
                  
                        (5)
                     
                     
                        az érdekelt felek, köztük a szervezet munkavállalói nézetei.
                     
                  A szervezet tevékenységei, termékei és szolgáltatásai függvényében egyéb lényeges elemek is figyelembe vehetők.
            A megállapított kritériumok alapján a szervezet értékeli környezeti tényezőinek és azok hatásainak a jelentőségét. Ennek során a szervezetnek többek között a következőket kell figyelembe vennie:
            
                        (1)
                     
                     
                        a szervezet jelenlegi adatai az anyag- és energiafelhasználásról, a hulladékokról és a kibocsátásokról, a környezeti kockázatok szempontjából;
                     
                  
                        (2)
                     
                     
                        a szervezet környezetvédelmi jogszabályok által szabályozott tevékenységei;
                     
                  
                        (3)
                     
                     
                        a szervezet beszerzési tevékenységei;
                     
                  
                        (4)
                     
                     
                        a szervezet termékeinek tervezése, fejlesztése, gyártása, forgalmazása, szervizelése, felhasználása, újrahasználata, újrafeldolgozása és hulladékként történő ártalmatlanítása;
                     
                  
                        (5)
                     
                     
                        a szervezet azon tevékenységei, amelyeknél a legjelentősebbek a környezetvédelmi költségek és a környezeti előnyök.
                     
                  Amikor a szervezet értékeli tevékenységei környezeti hatásainak jelentőségét, figyelembe kell vennie a szokásos üzemi feltételeket, az újraindítási és leállási feltételeket és az észszerűen előrelátható vészhelyzeteket. Számításba kell venni a múltbeli, jelenlegi és a tervezett tevékenységeket is.
            6.   Korábbi események vizsgálatának eredményeként kapott visszajelzések értékelése
            
            A szervezetnek figyelembe kell vennie a korábbi események vizsgálatának eredményeként kapott visszajelzéseket, amelyek befolyásolhatják a környezetvédelmi vezetési rendszer kívánt eredményeinek elérésére való képességét.
            7.   A kockázatok és lehetőségek meghatározása és dokumentálása.
            
            A szervezet meghatározza és dokumentálja a környezeti tényezőivel összefüggő kockázatokat és lehetőségeket, megfelelési kötelezettségeit, valamint egyéb, az 1–4. pontban megállapított kérdéseket és előírásokat.
            A szervezetnek azokra a kockázatokra és lehetőségekre kell összpontosítania, amelyek kezelése elősegítheti, hogy a környezetvédelmi vezetési rendszer elérhesse kitűzött céljait, megelőzheti a nem kívánatos hatásokat és a baleseteket, illetve hozzájárulhat a szervezet környezeti teljesítményének folyamatos javításához.
            8.   A jelenlegi folyamatok, gyakorlatok és eljárások vizsgálata.
            
            A szervezet megvizsgálja a jelenlegi folyamatokat, gyakorlatokat és eljárásokat, és meghatározza, hogy melyekre van szükség a környezetközpontú irányítás hosszú távú fenntartásának biztosításához.
         
         
            II. MELLÉKLET
            
               A KÖRNYEZETVÉDELMI VEZETÉSI RENDSZER KÖVETELMÉNYEI, VALAMINT TOVÁBBI KÉRDÉSEK, AMELYEKKEL AZ EMAS-BAN RÉSZT VEVŐ SZERVEZETEKNEK FOGLALKOZNIUK KELL
            
            Az EMAS szerinti környezetközpontú irányítási rendszer követelményeit az EN ISO 14001:2015 szabvány 4–10. szakasza határozza meg. Ezek a követelmények az A. részben is felsorolásra kerülnek.
            A 4. cikkben a jelen melléklet konkrét pontjaira történő hivatkozások az alábbiak szerint értendők:
            
                         
                     
                     
                        Az A.3.1. pontra történő hivatkozás az A. rész 6.1. pontjára történő hivatkozásként értendő.
                     
                  
                         
                     
                     
                        Az A.5.5. pontra történő hivatkozás az A. rész 9.2. pontjára történő hivatkozásként értendő.
                     
                  Ezenkívül az EMAS-t megvalósító szervezeteknek számos további kérdéssel is foglalkozniuk kell, amelyek közvetlenül kapcsolódnak az EN ISO 14001:2015 szabvány 4. szakaszának számos eleméhez. Ezek a további követelmények jelen melléklet B. részében kerülnek felsorolásra.
            
                        A. RÉSZ
                        a környezetközpontú irányítási rendszer követelményei az EN ISO 14001:2015 alapján
                     
                     
                        B. RÉSZ
                        az EMAS-t megvalósító szervezetekkel szembeni további követelmények
                     
                  
                        Az uniós környezetvédelmi vezetési és hitelesítési rendszerben (EMAS) részt vevő szervezetek teljesítik az EN ISO 14001:2015 (1) követelményeit, amelyek itt szerepelnek:
                        A.4.   A szervezet környezete
                        A.4.1.   A szervezet és környezetének megértése
                        A szervezetnek meg kell határoznia azokat a külső és belső tényezőket, amelyek lényegesek a szándékai szempontjából, és amelyek hatnak arra a képességére, hogy elérje a környezetközpontú irányítási rendszerétől várt eredményeket. Ezeknek a tényezőknek tartalmazniuk kell azokat a környezeti körülményeket, amelyekre a szervezet hatást gyakorol vagy amelyek képesek hatni rá.
                        A.4.2.   Az érdekelt felek szükségleteinek és elvárásainak megértése
                        A szervezetnek meg kell határoznia:
                        
                                    a)
                                 
                                 
                                    azokat az érdekelt feleket, amelyek lényegesek a környezetközpontú irányítási rendszer szempontjából;
                                 
                              
                                    b)
                                 
                                 
                                    ezen érdekelt felek lényeges szükségleteit és elvárásait (azaz követelményeit);
                                 
                              
                                    c)
                                 
                                 
                                    ezekből a szükségletekből és elvárásokból melyek lesznek megfelelési kötelezettségei.
                                 
                              A.4.3.   A környezetközpontú irányítási rendszer alkalmazási területének meghatározása
                        A szervezetnek az alkalmazási terület kialakításához meg kell határoznia a környezetközpontú irányítási rendszer határait és alkalmazhatóságát.
                        Ezen alkalmazási terület meghatározásakor a szervezetnek át kell gondolnia:
                        
                                    a)
                                 
                                 
                                    a 4.1. szakaszban hivatkozott külső és belső tényezőket;
                                 
                              
                                    b)
                                 
                                 
                                    a 4.2. szakaszban hivatkozott megfelelési kötelezettségeket;
                                 
                              
                                    c)
                                 
                                 
                                    szervezeti egységeit, funkcióit és fizikai határait;
                                 
                              
                                    d)
                                 
                                 
                                    tevékenységeit, termékeit és szolgáltatásait;
                                 
                              
                                    e)
                                 
                                 
                                    hatáskörét és felügyeleti, valamint befolyásolási képességét.
                                 
                              Miután az alkalmazási területet meghatározták, a környezetközpontú irányítási rendszernek a szervezet minden, az alkalmazási területen belüli tevékenységét, termékét és szolgáltatását magába kell foglalnia.
                        Az alkalmazási területet dokumentált információként kell fenntartani és az érdekelt felek rendelkezésére kell bocsátani.
                        A.4.4.   A környezetközpontú irányítási rendszer
                        A szervezetnek létre kell hoznia, be kell vezetnie, fenn kell tartania és folyamatosan fejlesztenie kell a környezetközpontú irányítási rendszert a szükséges folyamatokkal és kölcsönhatásaikkal együtt, ennek a nemzetközi szabványnak a követelményeivel összhangban annak érdekében, hogy elérje a tervezett eredményeket, beleértve környezeti teljesítménye növelését.
                        A szervezetnek a környezetközpontú irányítási rendszer létrehozásakor és fenntartásakor át kell gondolnia a 4.1. és 4.2. szakaszban megszerzett ismereteket.
                     
                     
                         
                     
                  
                        A.5.   Vezetői szerepvállalás
                        A.5.1.   Vezetői szerepvállalás és elkötelezettség
                        A felső vezetőségnek bizonyítania kell vezetői szerepvállalását és elkötelezettségét a környezetközpontú irányítási rendszer vonatkozásában azzal, hogy:
                        
                                    a)
                                 
                                 
                                    vállalja az elszámoltathatóságot a környezetközpontú irányítási rendszer eredményességéért;
                                 
                              
                                    b)
                                 
                                 
                                    biztosítja a környezeti politika és a környezeti célok meghatározását, valamint ezek összhangját a szervezet környezetével és stratégiai irányvonalával;
                                 
                              
                                    c)
                                 
                                 
                                    biztosítja a környezetközpontú irányítási rendszer követelményeinek beépülését a szervezet üzleti folyamataiba;
                                 
                              
                                    d)
                                 
                                 
                                    biztosítja a környezetközpontú irányítási rendszerhez szükséges erőforrások rendelkezésre állását;
                                 
                              
                                    e)
                                 
                                 
                                    kommunikálja az eredményes környezetközpontú irányítás és a környezetközpontú irányítási rendszer követelményeinek való megfelelés fontosságát;
                                 
                              
                                    f)
                                 
                                 
                                    biztosítja, hogy a környezetközpontú irányítási rendszer elérje tervezett eredményeit;
                                 
                              
                                    g)
                                 
                                 
                                    irányítja és támogatja a munkatársakat abban, hogy hozzájáruljanak a környezetközpontú irányítási rendszer eredményességéhez;
                                 
                              
                                    h)
                                 
                                 
                                    előmozdítja a folyamatos fejlesztést;
                                 
                              
                                    i)
                                 
                                 
                                    támogatást nyújt az egyéb lényeges Irányító szerepkörben lévőknek, hogy bizonyíthassák a felelősségi területeikhez kapcsolódó vezetői szerepvállalásukat.
                                 
                              
                                    
                                       Megjegyzés:
                                    
                                 
                                 
                                    Az „üzlet” kifejezést ebben a nemzetközi szabványban olyan széleskörűen lehet értelmezni, hogy azokat a tevékenységeket jelentse, amelyek a szervezet létezése céljából lényegesek.
                                 
                              
                     
                         
                     
                  
                        A.5.2.   Környezeti politika
                        A felső vezetőségnek olyan környezeti politikát kell kialakítania, bevezetnie és fenntartania, amely környezetközpontú irányítási rendszerének meghatározott alkalmazási területén belül:
                        
                                    a)
                                 
                                 
                                    megfelel a szervezet szándékainak és környezetének, beleértve tevékenységeinek, termékeinek és szolgáltatásainak jellegét, mértékét és környezeti hatásait;
                                 
                              
                                    b)
                                 
                                 
                                    keretet ad környezeti célok kitűzéséhez;
                                 
                              
                                    c)
                                 
                                 
                                    elkötelezettséget tartalmaz a környezet védelmére, beleértve a szennyezés megelőzését és más konkrét, a szervezet környezetére vonatkozó elköteleződés(eke)t;
                                    
                                                
                                                   Megjegyzés:
                                                
                                             
                                             
                                                A környezet védelmére vonatkozó, más konkrét elköteleződés(ek) tartalmazhatják a fenntartható erőforrás-felhasználást, a klímaváltozás enyhítését és a hozzá való alkalmazkodást, valamint a biológiai sokféleség és az ökoszisztémák védelmét.
                                             
                                          
                              
                                    d)
                                 
                                 
                                    elkötelezettséget tartalmaz a megfelelési kötelezettségei teljesítésére;
                                 
                              
                                    e)
                                 
                                 
                                    elkötelezettséget tartalmaz a környezetközpontú irányítási rendszer folyamatos fejlesztésére a környezeti teljesítmény növelése érdekében.
                                 
                              A környezeti politikát
                        
                                    —
                                 
                                 
                                    dokumentált információként kell fenntartani,
                                 
                              
                                    —
                                 
                                 
                                    a szervezeten belül kommunikálni kell,
                                 
                              
                                    —
                                 
                                 
                                    az érdekelt felek rendelkezésére kell bocsátani.
                                 
                              
                     
                        B.1.   A környezeti teljesítmény folyamatos javítása
                        A szervezetek kötelezettséget vállalnak környezeti teljesítményük folyamatos javítására.
                        Ha a szervezet egy vagy több telephelyből áll, mindegyik telephelynek, amelyre az EMAS alkalmazandó, teljesítenie kell az EMAS valamennyi követelményét, beleértve a 2. cikk (2) bekezdésében meghatározott, a környezeti teljesítmény folyamatos javítására vonatkozó követelményt is.
                     
                  
                        A.5.3.   Szervezeti szerepek, felelősségek és hatáskörök
                        A felső vezetőségnek biztosítania kell a felelősségek és hatáskörök kijelölését a lényeges szerepekre és ezek kommunikálását a szervezeten belül.
                        A felső vezetőségnek ki kell jelölnie a felelősséget és hatáskört:
                        
                                    a)
                                 
                                 
                                    annak biztosítására, hogy a környezetközpontú irányítási rendszer megfeleljen e nemzetközi szabvány követelményeinek;
                                 
                              
                                    b)
                                 
                                 
                                    a jelentéskészítésre a környezetközpontú irányítási rendszer teljesítményéről, beleértve a környezeti teljesítményt is, a felső vezetőség számára.
                                 
                              
                     
                        B.2.   Vezetőségi képviselő(k)
                        A felső vezetés külön felső vezetőségi képviselő(ke)t jelöl ki, aki(k), egyéb felelősségi köreiktől függetlenül, meghatározott szerepkörrel, felelősségi körrel és hatáskörrel rendelkeznek a jelen rendeletnek megfelelő környezetközpontú irányítási rendszer biztosítása, valamint a felső vezetés felé a környezetközpontú irányítási rendszer teljesítményéről történő jelentéstétel tekintetében.
                        A felső vezetés képviselője a szervezet felső vezetésének tagja lehet.
                     
                  
                        A.6.   Tervezés
                        A.6.1.   A kockázatokkal és lehetőségekkel kapcsolatos tevékenységek
                        A.6.1.1.   Általános előírások
                        A szervezetnek ki kell alakítania, be kell vezetnie és fenn kell tartania a 6.1.1–6.1.4. szakaszok követelményeinek teljesítéséhez szükséges folyamato(ka)t.
                        A szervezetnek a környezetközpontú irányítási rendszer tervezése során át kell gondolnia:
                        
                                    —
                                 
                                 
                                    a 4.1. szakaszban hivatkozott tényezőket,
                                 
                              
                                    —
                                 
                                 
                                    a 4.2. szakaszban hivatkozott követelményeket,
                                 
                              
                                    —
                                 
                                 
                                    környezetközpontú irányítási rendszere alkalmazási területét; és meg kell határoznia a kockázatokat és lehetőségeket:
                                    
                                                —
                                             
                                             
                                                a környezeti tényezőkkel (lásd a 6.1.2. szakaszt),
                                             
                                          
                                                —
                                             
                                             
                                                a megfelelési kötelezettségekkel (lásd a 6.1.3. szakaszt),
                                             
                                          
                              
                                    —
                                 
                                 
                                    és a 4.1. és a 4.2. szakaszban meghatározott egyéb tényezőkkel és követelményekkel kapcsolatban, amelyekkel foglalkozni kell, ahhoz hogy:
                                    
                                                —
                                             
                                             
                                                biztosítsák, hogy a környezetközpontú irányítási rendszer el tudja érni az elvárt eredményeit,
                                             
                                          
                                                —
                                             
                                             
                                                megelőzzék vagy csökkentsék a nem kívánt hatásokat, beleértve azt a lehetőséget, hogy a külső környezeti körülmények hatással vannak a szervezetre,
                                             
                                          
                                                —
                                             
                                             
                                                folyamatos fejlesztést érjenek el.
                                             
                                          
                              A szervezetnek a környezetközpontú irányítási rendszer alkalmazási területén belül meg kell határoznia a lehetséges vészhelyzeteket, beleértve azokat, amelyeknek környezeti hatásuk lehet.
                        A szervezetnek dokumentált információt kell fenntartania:
                        
                                    —
                                 
                                 
                                    azokról a kockázatokról és lehetőségekről, amelyekkel foglalkozni kell;
                                 
                              
                                    —
                                 
                                 
                                    a 6.1.1–6.1.4. szakaszokban megkövetelt folyamatokról a szükséges mértékig, hogy meglegyen a bizalom a folyamatok tervezett végrehajtása iránt.
                                 
                              A.6.1.2.   Környezeti tényezők
                        A szervezetnek a környezetközpontú irányítási rendszer meghatározott alkalmazási területén belül meg kell határoznia tevékenységeinek, termékeinek és szolgáltatásainak azon környezeti tényezőit, amelyeket felügyelete alatt tud tartani és amelyeket befolyásolni tud, valamint a hozzájuk kapcsolódó környezeti hatásokat az életciklus-szemlélet átgondolásával.
                        A szervezetnek a környezeti tényezők meghatározásakor figyelembe kell vennie:
                        
                                    a)
                                 
                                 
                                    a változtatást, beleértve a tervezett vagy az új fejlesztéseket és az új vagy módosított tevékenységeket, termékeket és szolgáltatásokat;
                                 
                              
                                    b)
                                 
                                 
                                    a rendkívüli körülményeket és az észszerűen előre látható vészhelyzeteket.
                                 
                              A szervezetnek meg kell határoznia, megalapozott kritériumok alkalmazásával, azokat a tényezőket, amelyeknek jelentős hatásuk van vagy lehet a környezetre, azaz a jelentős környezeti tényezőket.
                        A szervezetnek, megfelelő módon, tájékoztatnia kell jelentős környezeti tényezőiről a szervezet különféle szintjeit és funkcióit.
                        A szervezetnek dokumentált információkat kell fenntartania a következőkről:
                        
                                    —
                                 
                                 
                                    a környezeti tényezők és a kapcsolódó környezeti hatások,
                                 
                              
                                    —
                                 
                                 
                                    a jelentős környezeti tényezői meghatározására alkalmazott kritériumok,
                                 
                              
                                    —
                                 
                                 
                                    a jelentős környezeti tényezők.
                                 
                              
                                    
                                       Megjegyzés:
                                    
                                 
                                 
                                    A jelentős környezeti tényezők vagy kedvezőtlen környezeti hatásokkal (fenyegetésekkel) vagy kedvező hatásokkal (lehetőségekkel) kapcsolatos kockázatokat és lehetőségeket eredményezhetnek.
                                 
                              
                     
                        B.3.   Környezeti állapotfelmérés
                        A szervezetek előzetes környezeti állapotfelmérést végeznek és dokumentálnak az I. mellékletben foglaltak szerint.
                        Az Unión kívüli szervezeteknek hivatkozniuk kell a kérelem benyújtásának helye szerinti tagállamban a hasonló szervezetekre alkalmazandó környezetvédelmi jogi előírásokra.
                     
                  
                        A.6.1.3.   Megfelelési kötelezettségek
                        A szervezetnek:
                        
                                    a)
                                 
                                 
                                    meg kell határoznia és hozzáférhetővé kell tennie a környezeti tényezőivel kapcsolatos megfelelési kötelezettségeket;
                                 
                              
                                    b)
                                 
                                 
                                    meg kell határoznia, mennyiben vonatkoznak ezek a megfelelési kötelezettségek a szervezetre;
                                 
                              
                                    c)
                                 
                                 
                                    figyelembe kell vennie ezeket a megfelelési kötelezettségeket, amikor kialakítja, bevezeti, fenntartja és folyamatosan fejleszti környezetközpontú irányítási rendszerét.
                                 
                              A szervezetnek dokumentált információkat kell fenntartania megfelelési kötelezettségeiről.
                        
                                    
                                       Megjegyzés:
                                    
                                 
                                 
                                    A megfelelési kötelezettségek kockázatokat és lehetőségeket eredményezhetnek a szervezet számára.
                                 
                              A.6.1.4.   A tevékenységek megtervezése
                        A szervezetnek meg kell terveznie:
                        
                                    a)
                                 
                                 
                                    azokat a tevékenységeket, amelyekkel kezeli:
                                    
                                                1.
                                             
                                             
                                                jelentős környezeti tényezőit;
                                             
                                          
                                                2.
                                             
                                             
                                                megfelelési kötelezettségeit;
                                             
                                          
                                                3.
                                             
                                             
                                                a 6.1.1. szakaszban azonosított kockázatait és lehetőségeit;
                                             
                                          
                              
                                    b)
                                 
                                 
                                    hogyan:
                                    
                                                1.
                                             
                                             
                                                integrálja és vezeti be ezeket a tevékenységeket a környezetközpontú irányítási rendszerének folyamataiba (lásd a 6.2. szakaszt, a 7. és 8. fejezetet, valamint a 9.1. szakaszt), vagy más üzleti folyamatokba;
                                             
                                          
                                                2.
                                             
                                             
                                                értékeli ezen tevékenységek eredményességét (lásd a 9.1, szakaszt).
                                             
                                          
                              Ezeknek a tevékenységeknek a megtervezésekor a szervezetnek át kell gondolnia technológiai lehetőségeit és pénzügyi, működési, valamint üzleti követelményeit.
                     
                     
                        B.4.   A jogszabályok betartása
                        Az EMAS keretében nyilvántartásba vett vagy nyilvántartásba vételt kérő szervezetek igazolják, hogy teljesítették az alábbi feltételek mindegyikét:
                        
                                    1.
                                 
                                 
                                    azonosították az összes vonatkozó környezetvédelmi követelményt, és ismerik azoknak a szervezetet érintő hatásait;
                                 
                              
                                    2.
                                 
                                 
                                    biztosítják a környezetvédelmi jogszabályok betartását, beleértve az engedélyeket és az engedélyezett határértékeket, és ezt megfelelő módon igazolják;
                                 
                              
                                    3.
                                 
                                 
                                    olyan eljárásokat vezettek be, amelyek lehetővé teszik a szervezet számára a környezetvédelmi jogszabályok folyamatos betartását.
                                 
                              
                  
                        
                                    A.6.2.
                                 
                                 
                                    Környezeti célok és az elérésük megtervezése
                                 
                              
                     
                         
                     
                  
                        A.6.2.1.   Környezeti célok
                        A szervezetnek a lényeges funkciókhoz és szintekhez környezeti célokat keli kitűznie, figyelembe véve a szervezet jelentős környezeti tényezőit és kapcsolódó megfelelési kötelezettségeit, megfontolva a szervezet kockázatait és lehetőségeit.
                        Követelmény, hogy a környezeti célok legyenek:
                        
                                    a)
                                 
                                 
                                    összhangban a környezeti politikával;
                                 
                              
                                    b)
                                 
                                 
                                    mérhetők (ha megvalósítható);
                                 
                              
                                    c)
                                 
                                 
                                    figyelemmel kísérve;
                                 
                              
                                    d)
                                 
                                 
                                    kommunikálva;
                                 
                              
                                    e)
                                 
                                 
                                    megfelelően frissítve.
                                 
                              A szervezetnek dokumentált információt kell fenntartania a környezeti célokról.
                        A.6.2.2.   Tevékenységek megtervezése a környezeti célok elérése érdekében
                        Környezeti céljai elérésének tervezésekor a szervezetnek meg kell határoznia, hogy:
                        
                                    a)
                                 
                                 
                                    mit fognak tenni;
                                 
                              
                                    b)
                                 
                                 
                                    milyen erőforrásokra lesz szükség;
                                 
                              
                                    c)
                                 
                                 
                                    ki lesz a felelős;
                                 
                              
                                    d)
                                 
                                 
                                    mikorra teljesülnek;
                                 
                              
                                    e)
                                 
                                 
                                    hogyan értékelik majd az eredményeket, beleértve azokat a mutatókat, amelyekkel a mérhető környezeti céljai teljesülésének előrehaladását kísérik figyelemmel (lásd a 9.1.1. szakaszt).
                                 
                              A szervezetnek át kell gondolnia, hogy a környezeti céljai elérésére irányuló tevékenységeket hogyan lehet beépíteni a szervezet üzleti folyamataiba.
                     
                     
                        B.5.   Környezeti célkitűzések
                        A szervezeteknek bizonyítaniuk kell, hogy a környezetközpontú irányítási rendszer és az ellenőrzési eljárások a közvetlen és közvetett tényezők figyelembevételével foglalkoznak a szervezet tényleges környezeti teljesítményével.
                        A környezeti célok és célkitűzések elérését szolgáló eszközök nem szerepelhetnek környezeti célkitűzésként.
                     
                  
                        A.7.   Támogatás
                        A.7.1.   Erőforrások
                        A szervezetnek meg kell határoznia és biztosítania kell a környezetközpontú irányítási rendszer kialakításához, bevezetéséhez, fenntartásához és folyamatos fejlesztéséhez szükséges erőforrásokat.
                     
                     
                         
                     
                  
                        A.7.2.   Felkészültség (kompetencia)
                        A szervezetnek:
                        
                                    a)
                                 
                                 
                                    meg kell határoznia a szükséges felkészültséget azon személy(ek) esetében, akik a felügyelete alatt olyan munkát végeznek, amely hatással van környezeti teljesítményére és arra a képességére, hogy eleget tegyen megfelelési kötelezettségeinek;
                                 
                              
                                    b)
                                 
                                 
                                    biztosítania kell, hogy ezek a személyek felkészültek legyenek megfelelő oktatás, képzés vagy gyakorlat alapján;
                                 
                              
                                    c)
                                 
                                 
                                    meg kell határoznia a környezeti tényezőivel és környezetközpontú irányítási rendszerével kapcsolatos képzési szükségleteket;
                                 
                              
                                    d)
                                 
                                 
                                    ahol alkalmazható, intézkedéseket kell tennie a szükséges felkészültség megszerzésére, és értékelnie kell a végrehajtott intézkedések eredményességét;
                                 
                              
                                    
                                       Megjegyzés:
                                    
                                 
                                 
                                    Az alkalmazható intézkedések közé tartozhat pl.: a jelenlegi alkalmazottak képzése, mentorálása vagy áthelyezése; esetleg felkészült személyek kölcsönzése vagy szerződtetése.
                                 
                              A szervezetnek a felkészültség bizonyítékaként megfelelő dokumentált információt kell megőriznie.
                     
                     
                        B.6.   A munkavállalók bevonása
                        
                                    1.
                                 
                                 
                                    A szervezetnek fel kell ismernie, hogy a munkavállalók aktív bevonása ösztönzője és előfeltétele a környezet folyamatos és sikeres fejlesztésének, valamint alapvető erőforrása a környezeti teljesítmény javításának és megfelelő módszere a környezetvédelmi vezetési és hitelesítési rendszer szervezetben történő sikeres működtetésének.
                                 
                              
                                    2.
                                 
                                 
                                    A „munkavállalók bevonása” kifejezés magában foglalja a munkavállalók közvetlen részvételét, valamint a munkavállalóknak és képviselőiknek nyújtott tájékoztatást egyaránt. Ezért minden szinten ki kell alakítani a munkavállalói részvételi rendszert. A szervezetnek fel kell ismernie, hogy a vezetőség elkötelezettségének, fogékonyságának és aktív segítségnyújtásának kimutatása előfeltétele az említett folyamatoknak. Mindezek alapján a vezetőségnek megfelelő visszajelzést kell nyújtania a munkavállalók felé.
                                 
                              
                                    3.
                                 
                                 
                                    E követelményeken kívül a munkavállalókat vagy képviselőiket be kell vonni a szervezet környezeti teljesítményének folyamatos javítását célzó folyamatba a következők révén:
                                    
                                                a)
                                             
                                             
                                                előzetes környezeti állapotfelmérés,
                                             
                                          
                                                b)
                                             
                                             
                                                a környezeti teljesítményt javító környezetvédelmi vezetési és hitelesítési rendszer kialakítása és bevezetése,
                                             
                                          
                                                c)
                                             
                                             
                                                környezetvédelmi bizottságok vagy munkacsoportok létrehozása az információk összegyűjtésére és a környezetvédelmi felelős/a vezetés képviselői, valamint a munkavállalók és képviselőik részvételének biztosítására,
                                             
                                          
                                                d)
                                             
                                             
                                                közös munkacsoportok kialakítása a környezetvédelmi cselekvési program és a környezetvédelmi ellenőrzés terén,
                                             
                                          
                                                e)
                                             
                                             
                                                a környezetvédelmi nyilatkozatok kidolgozása.
                                             
                                          
                              
                                    4.
                                 
                                 
                                    E célra megfelelő részvételi formákat kell alkalmazni, például a javaslatok könyvének rendszerét, projektalapú csoportmunkát vagy környezetvédelmi bizottságok alakítását. A szervezeteknek ismerniük kell az e területen folytatott bevált gyakorlatról szóló bizottsági iránymutatásokat. Kérésükre a munkavállalók képviselőit is be kell vonni e folyamatba.
                                 
                              
                  
                        A.7.3.   Tudatosság
                        A szervezetnek biztosítania kell, hogy a szervezet felügyelete alatt munkát végző személyek tudatában legyenek a következőknek:
                        
                                    a)
                                 
                                 
                                    a környezeti politika,
                                 
                              
                                    b)
                                 
                                 
                                    a munkájukhoz kapcsolódó jelentős környezeti tényezők és az ezekkel összefüggő tényleges vagy lehetséges környezeti hatások;
                                 
                              
                                    c)
                                 
                                 
                                    hozzájárulásuk a környezetközpontú irányítási rendszer eredményességéhez, beleértve a környezeti teljesítmény növekedésének előnyeit;
                                 
                              
                                    d)
                                 
                                 
                                    a környezetközpontú irányítási rendszer követelményeinek való meg nem felelés következményei, beleértve a szervezet megfelelési kötelezettségeinek nem teljesítését.
                                 
                              
                     
                         
                     
                  
                        A.7.4.   Kommunikáció
                        A.7.4.1.   Általános előírások
                        A szervezetnek folyamato(ka)t kell kialakítania, bevezetnie és fenntartania a környezetközpontú irányítási rendszer szempontjából lényeges belső és külső kommunikációra, beleértve, hogy:
                        
                                    a)
                                 
                                 
                                    miről kommunikáljanak;
                                 
                              
                                    b)
                                 
                                 
                                    mikor kommunikáljanak;
                                 
                              
                                    c)
                                 
                                 
                                    kivel kommunikáljanak;
                                 
                              
                                    d)
                                 
                                 
                                    hogyan kommunikáljanak.
                                 
                              Kommunikációs folyamatának (folyamatainak) kialakításakor a szervezetnek:
                        
                                    —
                                 
                                 
                                    figyelembe kell vennie megfelelési kötelezettségeit,
                                 
                              
                                    —
                                 
                                 
                                    biztosítania kell a közzétett környezeti információk összhangját a környezetközpontú irányítási rendszerben keletkezett információkkal és azt, hogy megbízhatók legyenek.
                                 
                              A szervezetnek válaszolnia kell a környezetközpontú irányítási rendszerével kapcsolatos kommunikációkra.
                        A szervezetnek kommunikációjának bizonyítékaként dokumentált információt kell megőriznie, ahogy megfelelő.
                        A.7.4.2.   Belső kommunikáció
                        A szervezetnek:
                        
                                    a)
                                 
                                 
                                    belső kommunikációt kell folytatnia, ahogy megfelelő, a környezetközpontú irányítási rendszerrel kapcsolatos lényeges információkról a szervezet különféle szintjei és funkciói között, beleértve a környezetközpontú irányítási rendszer változtatásait;
                                 
                              
                                    b)
                                 
                                 
                                    biztosítania kell, hogy kommunikációs folyamata(i) lehetővé tegye/tegyék a szervezet felügyelete alatt dolgozó személyek számára, hogy hozzájáruljanak a folyamatos fejlesztéshez.
                                 
                              
                     
                         
                     
                  
                        A.7.4.3.   Külső kommunikáció
                        A szervezetnek külső kommunikációt kell folytatnia a környezetközpontú irányítási rendszerrel kapcsolatos lényeges információkról, ahogy azt a szervezet kommunikációs folyamata(i) meghatározza/meghatározzák és ahogy a megfelelési kötelezettségei megkövetelik.
                     
                     
                        B.7.   Kommunikáció
                        
                                    1.
                                 
                                 
                                    Fontos, hogy a szervezet nyílt párbeszédet folytasson a nyilvánossággal, a hatóságokkal és más érdekelt felekkel, beleértve a helyi közösségeket és ügyfeleket is, tevékenységének, termékeinek és szolgáltatásainak környezeti hatásairól.
                                 
                              
                                    2.
                                 
                                 
                                    A nagyfokú átláthatóság biztosítása, valamint az érdekelt felekkel történő kellő bizalom kialakítása érdekében az EMAS keretében nyilvántartásba vett szervezetek nyilvánosságra hozzák a környezeti jelentés IV. mellékletében meghatározott környezeti információkat.
                                 
                              
                  
                        A.7.5.   Dokumentált információ
                        A.7.5.1.   Általános előírások
                        A szervezet környezetközpontú irányítási rendszerének tartalmaznia kell:
                        
                                    a)
                                 
                                 
                                    az ezen nemzetközi szabvány által megkövetelt dokumentált információkat;
                                 
                              
                                    b)
                                 
                                 
                                    a szervezet által a környezetközpontú irányítási rendszer eredményességéhez szükségesként meghatározott dokumentált információkat.
                                 
                              
                                    
                                       Megjegyzés:
                                    
                                 
                                 
                                    A környezetközpontú irányítási rendszer dokumentált információi szervezetenként eltérő terjedelműek lehetnek a következőktől függően:
                                    
                                                —
                                             
                                             
                                                a szervezet mérete valamint tevékenységeinek, folyamatainak, termékeinek és szolgáltatásainak típusa,
                                             
                                          
                                                —
                                             
                                             
                                                az igény, hogy bizonyítsa megfelelési kötelezettségeinek teljesítését,
                                             
                                          
                                                —
                                             
                                             
                                                a folyamatok összetettsége és kölcsönhatásaik,
                                             
                                          
                                                —
                                             
                                             
                                                a szervezet felügyelete alatt munkát végző személyek felkészültsége.
                                             
                                          
                              A.7.5.2.   Létrehozás és frissítés
                        Amikor dokumentált információt hoznak létre és frissítenek, a szervezetnek biztosítania kell a megfelelő:
                        
                                    a)
                                 
                                 
                                    azonosítást és leírást (pl. cím, dátum, szerző vagy hivatkozási szám);
                                 
                              
                                    b)
                                 
                                 
                                    formátumot (pl. nyelv, szoftververzió, grafika) és adathordozót (pl. papír, elektronikus);
                                 
                              
                                    c)
                                 
                                 
                                    az alkalmasság és a megfelelőség átvizsgálását és jóváhagyását.
                                 
                              A.7.5.3.   A dokumentált információk felügyelete
                        A környezetközpontú irányítási rendszer és e nemzetközi szabvány által megkövetelt dokumentált információkat felügyelet alatt kell tartani az alábbiak érdekében:
                        
                                    a)
                                 
                                 
                                    elérhetők és használatra alkalmasak legyenek, ahol és amikor szükséges;
                                 
                              
                                    b)
                                 
                                 
                                    megfelelően védve legyenek (pl. bizalmasság elvesztésétől, helytelen használattól vagy sértetlenség elvesztésétől).
                                 
                              A dokumentált információk felügyeletéhez a szervezetnek a következő tevékenységeket kell megvalósítania lehetőség szerint:
                        
                                    —
                                 
                                 
                                    elosztás, hozzáférés, visszakeresés és használat,
                                 
                              
                                    —
                                 
                                 
                                    tárolás és megóvás, beleértve az olvashatóság megóvását,
                                 
                              
                                    —
                                 
                                 
                                    változásfelügyelet (pl. verziókezelés),
                                 
                              
                                    —
                                 
                                 
                                    megőrzés és selejtezés.
                                 
                              A szervezet által a környezetközpontú irányítási rendszer tervezéséhez és működtetéséhez szükségesként meghatározott, külső eredetű dokumentált információt megfelelő módon azonosítani kell és felügyelet alatt kell tartani.
                        
                                    
                                       Megjegyzés:
                                    
                                 
                                 
                                    A hozzáféréssel együtt járhat a döntés arról, hogy az engedély csak a dokumentált információ megtekintésére vonatkozik, vagy az engedély és a felhatalmazás a dokumentált információ megtekintésére és megváltoztatására egyaránt vonatkozik.
                                 
                              A.8.   Működés
                        A.8.1.   Működéstervezés és -felügyelet
                        A szervezetnek ki kell alakítania, be kell vezetnie, felügyelet alatt kell tartania és fenn kell tartania azokat a folyamatokat, amelyek a környezetközpontú irányítási rendszer követelményeinek teljesítéséhez, valamint a 6.1. és 6.2. szakasz szerinti tevékenységek megvalósításához szükségesek azáltal, hogy:
                        
                                    —
                                 
                                 
                                    meghatározza a folyamat(ok) működési kritériumait,
                                 
                              
                                    —
                                 
                                 
                                    megvalósítja a folyamat(ok) a felügyeletét összhangban a működési kritériumokkal.
                                 
                              
                                    
                                       Megjegyzés:
                                    
                                 
                                 
                                    A felügyeleti tevékenységek tartalmazhatnak műszaki intézkedéseket és eljárásokat. A felügyeleti tevékenységeket meg lehet valósítani egy hierarchiát (pl. kiküszöbölés, helyettesítés, adminisztratív eljárás) követve és alkalmazhatók önmagukban vagy kombináltan.
                                 
                              A szervezetnek felügyelet alatt kell tartania a tervezett változtatásokat és át kell vizsgálnia a nem tervezett változások következményeit, szükség szerint intézkedéseket téve a kedvezőtlen hatások enyhítésére.
                        A szervezetnek biztosítania kell, hogy a kihelyezett folyamatok felügyelet vagy befolyás alatt legyenek. Az ezen folyamat(ok)ra alkalmazandó felügyelet vagy befolyás típusát és mértékét meg kell határozni a környezetközpontú irányítási rendszerben.
                        Az életciklus-szemlélettel összhangban a szervezetnek:
                        
                                    a)
                                 
                                 
                                    felügyeleti tevékenységeket kell kialakítania, alkalmas módon, annak biztosítására, hogy a környezeti követelménye(i)vel megfelelően foglalkozzanak a termék vagy szolgáltatás tervezési és fejlesztési folyamatában, átgondolva az életciklus minden egyes szakaszát;
                                 
                              
                                    b)
                                 
                                 
                                    a termékek és szolgáltatások beszerzésére környezeti követelmény(eke)t kell meghatároznia, ahogy megfelelő;
                                 
                              
                                    c)
                                 
                                 
                                    kommunikálnia kell lényeges környezeti követelményeit a külső szolgáltatók felé, a vállalkozókat is beleértve;
                                 
                              
                                    d)
                                 
                                 
                                    át kell gondolnia az információnyújtás szükségességét termékei és szolgáltatásai szállításával vagy kiszállításával, felhasználásával, életciklusvégi kezelésével és végleges ártalmatlanításával kapcsolatos lehetséges jelentős környezeti hatásokról.
                                 
                              A szervezetnek a szükséges mértékben dokumentált információkat kell fenntartania annak érdekében, hogy meglegyen a bizalom a folyamatok tervezettnek megfelelő végrehajtása iránt.
                        A.8.2.   Vészhelyzeti felkészültség és reagálás
                        A szervezetnek ki kell alakítania, be kell vezetnie és fenn kell tartania a szükséges folyamato(ka)t arról, hogy hogyan fog felkészülni és reagálni a 6.1.1. szakasz szerint azonosított lehetséges vészhelyzetekre.
                        A szervezetnek:
                        
                                    a)
                                 
                                 
                                    fel kell készülnie arra, hogy tervezett intézkedésekkel megelőzze vagy enyhítse a vészhelyzetekből származó kedvezőtlen környezeti hatásokat;
                                 
                              
                                    b)
                                 
                                 
                                    reagálnia kell a bekövetkezett vészhelyzetekre;
                                 
                              
                                    c)
                                 
                                 
                                    intézkedéseket kell tennie, hogy megelőzze vagy enyhítse a vészhelyzetek következményeit, ezek legyenek arányosak a vészhelyzet nagyságával és a lehetséges környezeti hatással;
                                 
                              
                                    d)
                                 
                                 
                                    rendszeres időközönként ki kell próbálnia a tervezett válaszintézkedéseket, ahol ez megvalósítható;
                                 
                              
                                    e)
                                 
                                 
                                    rendszeres időközönként felül kell vizsgálnia és módosítania kell a folyamato(ka)t és a tervezett reagálást, különösen vészhelyzetek bekövetkezése vagy próbák után;
                                 
                              
                                    f)
                                 
                                 
                                    biztosítania kell, megfelelő módon, a vészhelyzeti felkészültséggel és reagálással kapcsolatos információkat és képzést az érintett érdekelt felek számára, beleértve a szervezet felügyelete alatt munkát végző személyeket.
                                 
                              A szervezetnek a szükséges mértékben dokumentált információkat kell fenntartania annak érdekében, hogy meglegyen a bizalom a folyamat(ok) tervezettnek megfelelő végrehajtása iránt.
                        A.9.   Teljesítményértékelés
                        A.9.1.   Figyelemmel kísérés, mérés, elemzés és értékelés
                        A.9.1.1.   Általános előírások
                        A szervezetnek figyelemmel kell kísérnie, mérnie, elemeznie és értékelnie kell környezeti teljesítményét.
                        A szervezetnek meg kell határoznia:
                        
                                    a)
                                 
                                 
                                    mit szükséges figyelemmel kísérni és mérni;
                                 
                              
                                    b)
                                 
                                 
                                    az érvényes eredmények biztosításához szükséges figyelemmel kísérési, mérési, elemzési és értékelési módszereket, ahogy alkalmazhatók;
                                 
                              
                                    c)
                                 
                                 
                                    azokat a kritériumokat, amelyekkel összehasonlítva a szervezet értékelni fogja környezeti teljesítményét, valamint a megfelelő mutatókat;
                                 
                              
                                    d)
                                 
                                 
                                    mikor kell a figyelemmel kísérést és mérést elvégezni;
                                 
                              
                                    e)
                                 
                                 
                                    mikor kell elemezni és értékelni a figyelemmel kísérésből és mérésből származó eredményeket.
                                 
                              A szervezetnek biztosítania kell, hogy kalibrált vagy igazolt(verifikált) megfigyelő- és mérőeszközöket alkalmazzanak és megfelelően karbantartsák azokat.
                        A szervezetnek értékelnie kell környezeti teljesítményét és a környezetközpontú irányítási rendszer eredményességét.
                        A szervezetnek belső és külső kommunikációt kell folytatnia a környezeti teljesítményével kapcsolatos fontos információkról, ahogy azt a kommunikációs folyamata(i) meghatározza (meghatározzák) és ahogy a megfelelési kötelezettségei megkövetelik.
                        A szervezetnek megfelelő dokumentált információkat kell megőriznie a figyelemmel kísérés, mérés, elemzés és értékelés eredményéről bizonyítékként.
                        A.9.1.2.   Az előírások betartásának értékelése
                        A szervezetnek ki kell alakítania, be kell vezetnie és fenn kell tartania a megfelelési kötelezettségei teljesítésének értékeléséhez szükséges folyamato(ka)t.
                        A szervezetnek:
                        
                                    a)
                                 
                                 
                                    meg kell határoznia a megfelelés kiértékelésének gyakoriságát;
                                 
                              
                                    b)
                                 
                                 
                                    értékelnie kell a megfelelőséget és szükség esetén intézkednie kell;
                                 
                              
                                    c)
                                 
                                 
                                    fenn kell tartania helyzetének ismeretét és megértését a megfelelési kötelezettségek teljesítésével kapcsolatban.
                                 
                              A szervezetnek a megfelelés kiértékelésének eredményedről bizonyítékként dokumentált információkat kell megőriznie.
                        A.9.2.   Belső audit
                        A.9.2.1.   Általános előírások
                        A szervezetnek tervezett időközönként belső auditokat kell végeznie, hogy információkat szolgáltasson arról, vajon a környezetközpontú irányítási rendszer:
                        
                                    a)
                                 
                                 
                                    megfelel-e:
                                    
                                                1.
                                             
                                             
                                                a szervezet környezetközpontú irányítási rendszerére vonatkozó saját követelményeinek;
                                             
                                          
                                                2.
                                             
                                             
                                                ezen nemzetközi szabvány követelményeinek;
                                             
                                          
                              
                                    b)
                                 
                                 
                                    eredményesen van-e megvalósítva és fenntartva.
                                 
                              A.9.2.2.   Belső auditprogram
                        A szervezetnek a gyakoriságot, a módszereket, a felelősségeket, a tervezési követelményeket és a jelentéstételt tartalmazó belső auditprogramo(ka)t kell kialakítania a belső auditjaira vonatkozóan.
                        A belső auditprogram kialakításakor a szervezetnek figyelembe kell vennie az érintett folyamatok környezeti fontosságát, a szervezetre hatással lévő változásokat és a megelőző auditok eredményeit.
                        A szervezetnek:
                        
                                    a)
                                 
                                 
                                    minden egyes auditra pontosan meg kell határoznia az auditkritériumokat és az alkalmazási területet;
                                 
                              
                                    b)
                                 
                                 
                                    úgy kell kiválasztania az auditorokat, és végrehajtania az auditokat, hogy biztosítsa az auditfolyamat objektivitását és pártatlanságát;
                                 
                              
                                    c)
                                 
                                 
                                    biztosítania kell, hogy az auditok eredményeit jelentsék az illetékes vezetésnek;
                                 
                              A szervezetnek az auditprogram megvalósításáról és az auditeredményekről bizonyítékként dokumentált információkat kell megőriznie.
                        A.9.3.   Vezetőségi átvizsgálás
                        A felső vezetőségnek tervezett időközönként át kell vizsgálnia a szervezet környezetközpontú irányítási rendszerét azért, hogy biztosítsa folyamatos alkalmasságát, megfelelőségét és eredményességét.
                        A vezetőségi átvizsgálásnak tartalmaznia kell a következők megfontolását:
                        
                                    a)
                                 
                                 
                                    a korábbi vezetőségi átvizsgálásokból származó intézkedések állapotát;
                                 
                              
                                    b)
                                 
                                 
                                    a változásokat:
                                    
                                                1.
                                             
                                             
                                                a környezetközpontú irányítási rendszer szempontjából lényeges külső és belső tényezőkben;
                                             
                                          
                                                2.
                                             
                                             
                                                az érdekelt felek szükségleteiben és elvárásaiban, beleértve a megfelelési kötelezettségeket;
                                             
                                          
                                                3.
                                             
                                             
                                                a jelentős környezeti tényezőiben;
                                             
                                          
                                                4.
                                             
                                             
                                                a kockázatokban és lehetőségekben;
                                             
                                          
                              
                                    c)
                                 
                                 
                                    a környezeti célok teljesülésének mértékét;
                                 
                              
                                    d)
                                 
                                 
                                    a szervezet környezeti teljesítményével kapcsolatos információkat, beleértve a tendenciákat:
                                    
                                                1.
                                             
                                             
                                                a nemmegfelelőségekről és a helyesbítő tevékenységekről;
                                             
                                          
                                                2.
                                             
                                             
                                                a figyelemmel kísérési és mérési eredményekről;
                                             
                                          
                                                3.
                                             
                                             
                                                megfelelési kötelezettségeinek teljesítéséről;
                                             
                                          
                                                4.
                                             
                                             
                                                az auditeredményekről;
                                             
                                          
                              
                                    e)
                                 
                                 
                                    az erőforrások megfelelőségét;
                                 
                              
                                    f)
                                 
                                 
                                    az érdekelt felek lényeges közlése(i)t, beleértve a panaszokat;
                                 
                              
                                    g)
                                 
                                 
                                    a folyamatos fejlesztés lehetőségeit.
                                 
                              A vezetőségi átvizsgálás kimeneteinek tartalmazniuk kell:
                        
                                    —
                                 
                                 
                                    következtetéseket a környezetközpontú irányítási rendszer folyamatos alkalmasságáról, megfelelőségéről és eredményességéről,
                                 
                              
                                    —
                                 
                                 
                                    döntéseket a folyamatos fejlesztési lehetőségekről,
                                 
                              
                                    —
                                 
                                 
                                    döntéseket a környezetközpontú irányítási rendszer változtatásaira vonatkozó igényről, beleértve az erőforrásigényeket is,
                                 
                              
                                    —
                                 
                                 
                                    intézkedéseket, szükség esetén, ha a környezeti célok nem teljesültek,
                                 
                              
                                    —
                                 
                                 
                                    lehetőségeket a környezetközpontú irányítási rendszer más üzleti folyamatokkal történő integrációjának fejlesztésére, szükség szerint,
                                 
                              
                                    —
                                 
                                 
                                    bármilyen változtatást a szervezet stratégiai irányvonalában.
                                 
                              A szervezetnek a vezetőségi átvizsgálások eredményeiről bizonyítékként dokumentált információkat kell megőriznie.
                        A.10.   Fejlesztés
                        A.10.1.   Általános előírások
                        A szervezetnek meg kell határoznia a fejlesztési lehetőségeket (lásd a 9.1., a 9.2. és a 9.3. szakaszt) és meg kell valósítania a környezetközpontú irányítási rendszere tervezett eredményeinek eléréséhez szükséges intézkedéseket.
                        A.10.2.   Nemmegfelelőség és helyesbítő tevékenység
                        Amikor nemmegfelelőség fordul elő, a szervezetnek:
                        
                                    a)
                                 
                                 
                                    reagálnia kell a nemmegfelelőségre és ahogy alkalmazható:
                                    
                                                1)
                                             
                                             
                                                intézkedést kell tennie annak felügyeletére és kijavítására;
                                             
                                          
                                                2)
                                             
                                             
                                                foglalkoznia kell a következményekkel, beleértve a kedvezőtlen környezeti hatások enyhítését;
                                             
                                          
                              
                                    b)
                                 
                                 
                                    értékelnie kell, hogy szükség van-e intézkedésre a nemmegfelelőség okainak megszüntetésére annak érdekében, hogy az ne forduljon elő újra vagy máshol, a következők szerint:
                                    
                                                1)
                                             
                                             
                                                a nemmegfelelőség átvizsgálása;
                                             
                                          
                                                2)
                                             
                                             
                                                a nemmegfelelőség okainak meghatározása;
                                             
                                          
                                                3)
                                             
                                             
                                                annak meghatározása, hogy léteznek-e, vagy előfordulhatnak-e hasonló nemmegfelelőségek;
                                             
                                          
                              
                                    c)
                                 
                                 
                                    végre kell hajtania minden szükséges tevékenységet;
                                 
                              
                                    d)
                                 
                                 
                                    át kell vizsgálnia minden végrehajtott helyesbítő tevékenység eredményességét;
                                 
                              
                                    e)
                                 
                                 
                                    el kell végeznie a változtatásokat a környezetközpontú irányítási rendszerben, ha szükséges.
                                 
                              A helyesbítő tevékenységeknek arányosnak kell lenniük a feltárt nemmegfelelőségek miatt jelentkező hatások jelentőségével, beleértve a környezeti hatás(oka)t.
                        A szervezetnek bizonyítékként dokumentált információt kell megőriznie:
                        
                                    —
                                 
                                 
                                    a nemmegfelelőségek jellegéről és minden, azok nyomán megtett intézkedésről,
                                 
                              
                                    —
                                 
                                 
                                    az összes helyesbítő tevékenység eredményéről.
                                 
                              A.10.3.   Folyamatos fejlesztés
                        A szervezetnek folyamatosan fejlesztenie kell a környezetközpontú irányítási rendszer alkalmasságát, megfelelőségét és eredményességét a környezeti teljesítmény növelése érdekében.
                     
                     
                         
                     
                  
         
            III. MELLÉKLET
            
               BELSŐ KÖRNYEZETVÉDELMI AUDIT
            
            1.   Az auditprogram és az ellenőrzések gyakorisága
            
            1.1.   A környezetvédelmi auditprogram
            
            Az auditprogram biztosítja, hogy a szervezet vezetése megkapja azokat az információkat, amelyekre a szervezet környezeti teljesítményének és a környezetvédelmi vezetési rendszer hatékonyságának ellenőrzéséhez szüksége van, valamint ahhoz, hogy képes legyen igazolni, hogy ezek felett ellenőrzést gyakorol.
            1.2.   Az ellenőrzési program célkitűzései
            
            A célkitűzések körébe tartozik elsősorban a fennálló vezetési rendszerek értékelése és annak ellenőrzése, hogy ez megfelel-e a szervezet politikájának és programjának, továbbá a környezettel kapcsolatos jogi és egyéb előírásoknak.
            1.3.   Az auditprogram hatóköre
            
            Az egyes ellenőrzések, vagy – szükség esetén – az ellenőrzési ciklus minden egyes szakaszának általános alkalmazási körét egyértelműen meg kell határozni, amelynek során a következő adatok szükségesek:
            
                        (1)
                     
                     
                        az ellenőrzés tárgyát képező területek;
                     
                  
                        (2)
                     
                     
                        az ellenőrzés alá vont tevékenységek;
                     
                  
                        (3)
                     
                     
                        a figyelembeveendő környezetvédelmi kritériumok;
                     
                  
                        (4)
                     
                     
                        az ellenőrzés alá vont időszak.
                     
                  A környezetvédelmi audit a környezeti teljesítmény értékeléséhez szükséges tényadatok felmérését foglalja magában.
            1.4.   A környezetvédelmi audit gyakorisága
            
            A környezetvédelmi auditot vagy az ellenőrzési ciklust, amely a szervezet összes tevékenységét magában foglalja, szükség szerint, de legfeljebb 3 évente vagy, amennyiben a 7. cikkben említett eltérés érvényesül, 4 évente kell elvégezni. A tevékenységek ellenőrzésének gyakorisága az alábbiaktól függően változik:
            
                        (1)
                     
                     
                        a tevékenységek jellegétől, nagyságrendjétől és komplexitásától;
                     
                  
                        (2)
                     
                     
                        a kapcsolódó környezeti hatások jelentőségétől;
                     
                  
                        (3)
                     
                     
                        az előző környezetvédelmi auditok során feltárt problémák fontosságától és sürgős voltától;
                     
                  
                        (4)
                     
                     
                        a környezetvédelmi problémák előzményeitől.
                     
                  A jelentősebb környezeti hatással járó, bonyolultabb tevékenységeket gyakrabban kell ellenőrzés alá vonni.
            A szervezet évente legalább egyszer környezetvédelmi auditot végez, mivel ez segíti annak igazolását a szervezet vezetése és a hitelesítő előtt, hogy a vezetés a jelentős környezeti tényezők fölött ellenőrzéssel bír.
            A szervezet elvégzi a következők ellenőrzését:
            
                        (1)
                     
                     
                        a szervezet környezeti teljesítménye; valamint
                     
                  
                        (2)
                     
                     
                        a szervezet megfelelése a környezettel kapcsolatos hatályos jogi és egyéb előírásoknak.
                     
                  2.   Audittevékenységek
            
            Az audittevékenységek körébe tartozik a munkavállalókkal a környezeti teljesítménnyel kapcsolatban folytatott beszélgetés, az üzemi feltételek és berendezések vizsgálata, valamint a nyilvántartás, az írásba foglalt eljárások és más vonatkozó dokumentumok áttekintése. Ezeket a tevékenységeket az ellenőrzés alá vont tevékenység környezeti teljesítményének értékelése céljából kell elvégezni, annak megállapítása érdekében, hogy az megfelel-e a vonatkozó szabványoknak, előírásoknak, illetve a környezetvédelmi céloknak és célkitűzéseknek. Az ellenőrzés során az is megállapításra kerül, hogy a környezetvédelmi felelősségvállalás és környezeti teljesítmény irányítása céljából kialakított rendszer hatékony és megfelelő-e, és ezért az magában foglalja többek között az említett kritériumoknak való megfelelés szúrópróbaszerű ellenőrzését, az egész irányítási rendszer hatékonyságának felmérése céljából.
            Az auditeljárásba különösen a következő intézkedések tartoznak:
            
                        (1)
                     
                     
                        az irányítási rendszerek megértése;
                     
                  
                        (2)
                     
                     
                        az irányítási rendszerek előnyeinek és hátrányainak felmérése;
                     
                  
                        (3)
                     
                     
                        bizonyítékok gyűjtése annak bemutatására, hogy az irányítási rendszer hol működik és hol nem működik;
                     
                  
                        (4)
                     
                     
                        a környezetvédelmi audit megállapításainak értékelése;
                     
                  
                        (5)
                     
                     
                        az audit következtetéseinek megfogalmazása;
                     
                  
                        (6)
                     
                     
                        az audit megállapításairól és következtetéseiről való jelentéstétel.
                     
                  3.   A környezetvédelmi audit eredményeiről és következtetéseiről való jelentéstétel
            
            Az írásba foglalt auditjelentés alapvető céljai a következők:
            
                        (1)
                     
                     
                        az audit hatókörének dokumentálása;
                     
                  
                        (2)
                     
                     
                        a vezetés tájékoztatása arról, hogy milyen mértékben felel meg a szervezet környezeti politikája az előírásoknak, és milyen mértékű a szervezetnél a környezetvédelem terén elért haladás;
                     
                  
                        (3)
                     
                     
                        a vezetés tájékoztatása a környezetre vonatkozó jogi és egyéb előírások betartásának helyzetéről, valamint a megfelelés tanúsíthatóságát biztosító intézkedések megtételéről;
                     
                  
                        (4)
                     
                     
                        a vezetés tájékoztatása a szervezet környezeti hatásainak nyomon követését és enyhítését célzó intézkedések hatékonyságáról és megbízhatóságáról;
                     
                  
                        (5)
                     
                     
                        adott esetben korrekciós intézkedések szükségességének igazolása.
                     
                  Az írásbeli ellenőrzési jelentés tartalmazza az ezeknek a célkitűzéseknek való megfeleléshez szükséges információkat.
         ”
      
         (1)  A nemzeti szabvány e mellékletben közölt szövegének felhasználása az Európai Szabványügyi Bizottság (CEN) engedélyével történt. A nemzeti szabvány teljes szöveg megvásárolható a nemzeti szabványügyi testületektől, amelyek jegyzéke a CEN hivatalos honlapján érhető el. E mellékletről kereskedelmi céllal bármilyen típusú másolatot készíteni tilos.